Na temelju članka 39. stavka 12. Zakona o pomorskom dobru i morskim lukama („Narodne novine“, broj: 83/23) i članka 40. Statuta Grada Senja  („Službeni glasnik Grada Senja“, broj: 4/20 i 1/21), Gradsko vijeće Grada Senja na ___ sjednici, održanoj ______2026. godine, donosi:

  
V. IZMJENE I DOPUNE PLANA
UPRAVLJANJA POMORSKIM DOBROM NA PODRUČJU GRADA SENJA ZA RAZDOBLJE 2024. – 2028. GODINE



Članak 1.

U Planu upravljanja pomorskim dobrom na području Grada Senja za razdoblje 2024.-2028. („Službeni glasnik Grada Senja“, broj 1/24, 4/24, 1/25, 6/25 i 6/26), točka V., članak 5. mijenja se i glasi:


V. PLAN ODRŽAVANJA POMORSKOG DOBRA U OPĆOJ UPOTREBI

Plan održavanja pomorskog dobra podrazumijeva redovito održavanje, zaštitu i očuvanje pomorskog dobra u općoj upotrebi.
Planom održavanja pomorskog dobra obuhvaćeno je:

a. Plan čišćenja i održavanja obale, mora i podmorja
· redovito uklanjanje otpada s plaža i šetnica te pražnjenje koševa za smeće
· priprema sanitarnih čvorova za sezonu
· postavljanje i popravak tuševa na plažama te postavljanje kabina za presvlačenje
· postavljanje protuklizne podloge na rampama za osobe s invaliditetom, te postavljanje i popravak stepenica za ulazak/izlazak iz mora
· čišćenje i održavanje dječjeg igrališta
· održavanje urbane opreme (klupa i koševa)

b. Plan sadnje i održavanja zelenila
· čišćenje i okopavanje, orezivanje mladica, uklanjanje suhih grana sa grmlja i stabala te uklanjanje raslinja i korova, prihranjivanje,
· uklanjanje suhih i opasnih stabala te sadnja zamjenskih,
· košnja uz plaže i šetnice te prilaza kupalištima

c. Plan postavljanja zaštitnih brana za kupače na uređenim plažama
· nabava i postavljanje te održavanje i deponiranje plutača na plažama

d. Plan postavljanja spremnika za odvojeno prikupljanje otpada
· postavljanje spremnika za odvojeno prikupljanje otpada na svim uređenim plažama na području Grada Senja.
 

e. Procjena potrebnih sredstava po stavkama na godišnjoj razini

	a. čišćenje i održavanje obale, mora i podmorja
	60.000,00 €

	b. sadnja i održavanje zelenila
	7.000,00 €

	c. postavljanje zaštitnih brana za kupače na uređenim plažama
	3.000,00 €

	d. postavljanje spremnika za odvojeno prikupljanje otpada
	15.000,00 €

	UKUPNO:
	85.000,00 €



Ukoliko se ukaže potreba za dohranjivanjem plaža Grad Senj se obvezuje ishoditi sve potrebne suglasnosti u skladu sa važećim zakonskim i podzakonskim aktima. 

Članak 2.
U točki VII., članku 8. tablica se mijenja na način da se u dijelu koji se odnosi na djelatnost iznajmljivanja opreme za rekreaciju i sport dodaju nove stavke i to:


DJELATNOST IZNAJMLJIVANJA OPREME ZA REKREACIJU I SPORT


	BROJ OZNAKE
POZICIJE
	LOKACIJA
	MIKROLOKACIJA
	BROJ
KAT. ČESTICE
	BROJ
DOZVOLA
	ROK
(u godinama)
	

	IZNAJMLJIVANJE PLAŽNE OPREME

	



	SUNCOBRANI I LEŽALJKE
	

	11
	Lukovo
	Plaža Lukovo
	
	1 (suncobrani 10,
ležaljke 20)
	2
	

	IZNAJMLJIVANJE PLOVILA

	

	SUP DASKE
	

	11
	Lukovo
	Plaža Lukovo
	
	1 (3 kom)
	2
	






Članak 3.
Sve ostale točke Plana upravljanja pomorskim dobrom na području Grada Senja za razdoblje 2024. - 2028. g. ostaju nepromijenjene.

Članak 4.
Ove V. Izmjene i dopune Plana upravljanja pomorskim dobrom na području Grada Senja za razdoblje 2024.-2028. stupaju na snagu 8 dana od dana objave u “Službenom glasniku Grada Senja”. 




KLASA: 
URBROJ: 
Senj, ______2026. godine


Predsjednik Gradskog vijeća
Vice Nekić, mag.ing.el.

